Informuojame, kad  pasikeitus [Sveikatos apsaugos ministro, valstybės lygio ekstremaliosios situacijos valstybės operacijų vadovo](https://e-seimas.lrs.lt/portal/legalAct/lt/TAD/4bf85984051211ecb4af84e751d2e0c9?jfwid=36mve7xcc) sprendimams ([2022-02-01 pakeitimas](https://e-seimas.lrs.lt/portal/legalAct/lt/TAD/aa6fc36083a011ecb8b0fe92fb660e20?jfwid=36mve7xcc)), keičiamos Covid-19 valdymo priemonės mokykloje:

\* Nuo vasario 7 d. 1-4 klasių mokiniai profilaktiškai nebebus testuojami kaupinių metodu. Jį pakeis [greitieji antigeno testai](https://www.vilniussveikiau.lt/informacija-ugdymo-istaigoms-savikontroles-tyrimas/) (toliau – GAT).

\* 1-4 klasėms GAT bus atliekami sekmadienio vakarą namuose kartu su tėvais ar globėjais arba pirmadienio rytą, prieš išeinant į mokyklą ir kiekvieno trečiadienio rytais mokykloje.

GAT viena pakuotė mokiniams į namus išduodama penktadieniais ir testo rezultatas klasės mokytojo raštu fiksuojamas pirmadieniais  pagal vaiko ar jo tėvų, globėjų įvardytus duomenis. Tėvelių ir globėjų maloniai prašome iš vaikų paiimti GAT testo pakuotę penktadienį ir saugiai ją padėti namuose. Atlikus testą sekmadienio vakarą ar pirmadienio rytą (prieš išeinant į mokyklą), apie rezultatą būtina informuoti klasės mokytoją sms žinute. Jei testo dėl objektyvių priežasčių nepasidarysite (nes nesate gavę ir pan.), jį bus galima atlikti ryte mokykloje. Mokinys ar jo tėvai turėtų kreiptis į klasės mokytoją.

\* Asmenys, kurie persirgo COVID-19 liga ir po ligos nepraėjo 90 d., GAT testavime nedalyvaus, į namus GAT testų negaus.

[\* Nuo vasario 4 d. atsisakoma privalomo imuniteto COVID-19 ligai neįgijusių švietimo įstaigų darbuotojų testavimo](https://www.e-tar.lt/portal/lt/legalAct/0573041084ba11ecbd43a994b3e2e1cb). Švietimo įstaigų darbuotojams rekomenduojama testuotis kartu su mokiniais mokyklose.

\* Asmenys, ugdymo įstaigoje gavę teigiamą savikontrolės greitojo antigeno testo rezultatą (išryškėjus dviem juostelėm), turi galimybę rinktis, kokį tyrimą atlikti mobiliajame punkte:

* greitojo antigeno testą, kai ėminys imamas iš nosiaryklės. Rezultatas sužinomas per 15 min.;
* PGR tyrimą, kai ėminys imamas iš nosiaryklės ir gerklės. Rezultatas sužinomas per 24 val.